
	Kursuse nimetus
	Projektikirjutamise ABC – ideest kogukondliku algatuseni

	Kursuse maht
	20 tundi (20 x 70 minutit, sh juhendatud/iseseisev projektitöö ja õppekäik)

	Kursuse juhendaja
	[image: ]Mario Polshin
MTÜ Noortealgatuste Tugi projektijuht

	Eesmärgid
	Kursuse eesmärk on anda õpilastele praktiline kogemus kogu projektiprotsessist – kogukonna vajaduse märkamisest kuni meeskondliku algatuse kavandamise, rahastamise ja elluviimiseni.
• arendada oskust märgata ja analüüsida kogukonna või sihtrühma vajadusi ning muuta probleem põhjendatud projektideeks;
• õpetada projekti eesmärgi, sihtrühma, tulemuste, tegevuste, ajakava, rollide, ressursside ja riskide terviklikku planeerimist;
• anda praktilised oskused eelarve koostamiseks, rahastusvõimaluste kasutamiseks ning partnerite kaasamiseks;
• arendada meeskonnatööd, vastutuse võtmist, suhtlemist, projektidee esitlemist ja kogukonna kaasamist;
• valmistada igas meeskonnas ette teostatav kogukondlik algatus, mille elluviimist toetatakse Ida-Viru Tulevik 2050 programmi väikegrandiga;
• siduda õpe päris noortealgatuse kogemusega, osaledes Ida-Viru noorte tulevikufoorumil ja analüüsides seda noorte loodud algatuse näitena.

	Kursuse lühikirjeldus
	„Projektikirjutamine ABC“ on praktiline ja projektipõhine valikkursus. Õpilased töötavad kogu intensiivnädala meeskondades ning arendavad samm-sammult päris kogukonna vajadusest lähtuva projekti. Õpe toimub eesti keeles, kasutatakse selget keelt, visuaalseid töövahendeid, arutelusid, juhtumianalüüse ja praktilist co-working’u formaati.
Intensiivnädala ülesehitus
1. päev – projekt ja kogukonna vajadus. Projekt, kodanikualgatus ja vabakond; projekti elutsükkel; „probleemist projektini“; kogukonna ja sihtrühma vajaduste kaardistamine; probleemi põhjused ja tagajärjed; info ja tõendite otsimine; meeskondade moodustamine ning projekti lähtekoha valik.
2. päev – ideest teostatava projektini. Lahenduste genereerimine ja valik; sihtrühm; eesmärk ja soovitud muutus; oodatavad tulemused ja edu kriteeriumid; tegevuste formaat ja loogika; tegevus- ja ajakava; rollid, ressursid, riskid ning teostatavuse kontroll.
3. päev – eelarve, rahastus, partnerid ja kommunikatsioon. Kulude kaardistamine ja realistliku eelarve koostamine; kursuse väikegrandi põhimõtted; partneri- ja ressursikaart; koostööpakkumine; logistika, load ja ohutus; sihtrühma kaasamine; projekti põhisõnum, kommunikatsioonikanalid ja osalejate teekond.
4. päev – projektikavand valmis. Meeskonnad koondavad tervikliku projektikavandi: vajadus, eesmärk, sihtrühm, tegevused, ajakava, rollid, eelarve, partnerid, kommunikatsioon, riskid, mõju näitajad ja dokumenteerimine. Toimuvad pitch’id, kaaslaste tagasiside, parandused ning konkreetse elluviimisplaani ja järgmiste sammude kokkuleppimine.
5. päev – Ida-Viru noorte tulevikufoorum. Õppekäik ja kogemusõpe. Õpilased tutvuvad noorte endi loodud ning ellu viidud algatusega, jälgivad selle korraldust ja osalejate kaasamist, suhtlevad teiste noortega ning analüüsivad foorumit projektijuhtimise, kommunikatsiooni, partnerluse ja mõju vaatenurgast. 
Praktiline jätkuosa.
Intensiivnädala lõpuks peab igal meeskonnal olema rahastamiseks ja elluviimiseks valmis projektikavand. Kursus ei lõpe ainult idee esitamisega: meeskond viib kokkulepitud tähtajaks oma algatuse päriselt ellu. Projekt peab olema suunatud laiemale kogukonnale või selgelt määratletud välisele sihtrühmale, mitte üksnes projekti koostanud õpilastele. Ida-Viru Tulevik 2050 programm pakub heaks kiidetud projektidele kokkulepitud tingimustel rahalist ja metoodilist tuge.

	Õpitulemused
	Ainekursuse läbinud õpilane
• mõistab projekti elutsüklit ja seoseid vajaduse, eesmärgi, tegevuste, tulemuste ning mõju vahel;
• oskab märgata ja analüüsida kogukonna või sihtrühma vajadust ning põhjendada projekti lähtekohta usaldusväärse info abil;
• oskab määratleda sihtrühma ning arendada probleemist või vajadusest teostatava projektidee;
• oskab sõnastada eesmärgi, soovitud muutuse, oodatavad tulemused ja edu kriteeriumid;
• oskab koostada tegevus- ja ajakava, jagada meeskonnas rolle ning hinnata ressursse, riske ja teostatavust;
• oskab koostada lihtsa ja põhjendatud eelarve ning seostada kulud tegevustega ja rahastusvõimalustega;
• oskab kaardistada sobivaid partnereid, koostada koostööpakkumise ning kavandada projekti kommunikatsiooni ja osalejate kaasamist;
• oskab koostada tervikliku projektikavandi ning oma ideed lühidalt ja veenvalt esitleda;
• oskab töötada meeskonnas, võtta vastutuse kokkulepitud ülesannete eest ja lahendada elluviimisel tekkivaid praktilisi probleeme;
• osaleb kogukondliku algatuse ettevalmistamisel ja päriselt elluviimisel ning dokumenteerib selle tulemusi;
• oskab koguda tagasisidet, hinnata tulemusi ja võimalikku mõju, reflekteerida enda panust ning kavandada jätkutegevusi;
• oskab analüüsida noorte loodud algatust päriselulise näite põhjal ja seostada saadud õppetunnid oma projektiga.

	Kursuse lõpptulemuse kujunemine

	Kursust hinnatakse arvestatud/mittearvestatud skaalal (AR/MA).
Positiivse hinde saamiseks peab iga kursusel osaleja:
1. osalema sisuliselt intensiivnädala õppetöös ja Ida-Viru noorte tulevikufoorumil; puudumise korral lepitakse vajadusel kokku samaväärne asendusülesanne;
2. andma tuvastatava panuse meeskondliku projektikavandi koostamisse. Kavandis peavad olema vähemalt vajadus/probleem, sihtrühm, eesmärk, tegevused, ajakava, rollid, eelarve, partnerid, kommunikatsioon, riskid ja oodatavad tulemused;
3. koostama projekti, mis on suunatud laiemale kogukonnale või konkreetsele välisele sihtrühmale ning on realistlikult teostatav;
4. osalema pärast intensiivnädalat projekti praktilises ettevalmistamises ja elluviimises ning täitma kokkulepitud vastutuse;
5. dokumenteerima meeskonnaga algatuse tulemused ja koguma vähemalt lihtsal kujul osalejate/sihtrühma tagasisidet;
6. esitama lõpurefleksiooni enda õppimise, panuse, tulemuste, mõju ja võimalike järgmiste sammude kohta.
Kursuse arvestus kinnitatakse pärast kogukondliku algatuse elluviimist ja lõpurefleksiooni. Edukalt kursuse lõpetanud õpilasele väljastatakse kursuse läbimist tõendav diplom.

	Õppematerjal
	• juhendaja esitlused, juhtumid ja praktilised töölehed;
• probleemi/vajaduse analüüsi, projektikavandi ja projektitaotluse töövormid;
• eesmärgi–tegevuste–tulemuste loogika ning tegevus- ja ajakava mallid;
• eelarve mall, väikegrandi tingimused ning rahastusvõimaluste näited;
• partneri- ja ressursikaardi, kommunikatsiooniplaani ja pitch’i töölehed;
• digitaalsed koostöö- ja esitlusvahendid, arvuti ning internetiühendus;
• Ida-Viru noorte tulevikufoorumi vaatlus- ja refleksioonileht;
• algatuse dokumenteerimise, tagasiside ja lõpurefleksiooni vormid.

